AIŠKINAMASIS RAŠTAS

Dėl savivaldybės nekilnojamojo turto nurašymo, išardymo ir likvidavimo

 **1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2017 m. gegužės 23 d. gavo Molėtų kultūros centro raštą Nr. (1.7.)SR-52 „Dėl savivaldybės turto pripažinimo nereikalingu arba netinkamu (negalimu) naudoti Molėtų kultūros centro veiklai“ ir Molėtų kultūros centro direktoriaus 2017 m. gegužės 22 d. įsakymą Nr. V-19 „Dėl savivaldybės turto pripažinimo nereikalingu arba netinkamu (negalimu) naudoti Molėtų kultūros centro veiklai“ dėl pastato-sandėlio, esančio Molėtų r. sav., Alantos sen., Alantos mstl., S. Dariaus ir S. Girėno g. 4, pripažinimo nereikalingu ir netinkamu įstaigos funkcijoms vykdyti. Pastatas fiziškai ir funkciškai susidėvėjęs, nenaudojamas, yra labai blogos būklės, teršia aplinką. Rekonstruoti šį pastatą ekonomiškai ir finansiškai netikslinga.

Prie sprendimo pridedama: nekilnojamojo turto registro centrinio duomenų banko išrašas, pastatų išdėstymo schema, turto valdytojo įsakymas.

Parengto sprendimo projekto tikslas – pripažintą netinkamu (negalimu) naudoti Molėtų rajono savivaldybei nuosavybės teise priklausantį ir šiuo metu Molėtų kultūros centro patikėjimo teise valdomą pastatą -sandėlį nurašyti, išardyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiai;

Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 9.4, 12.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – netinkamas (negalimas) naudoti savivaldybei nuosavybės teise priklausantis turtas bus išardytas ir likviduotas, sutvarkyta aplinka.

Neigiamos pasekmės.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Sandėlio, esančio Molėtų r. sav., Alantos sen., Alantos mstl., S. Dariaus ir S. Girėno g. 4, išardymui ir likvidavimui reikalingos lėšos – 4628,15 tūkst.

 **6. Vykdytojai, įvykdymo terminai**

 Molėtų kultūros centras.